Αλάστωρ

Το όνομα Αλάστωρ αναφέρεται στις εξής προσωπικότητες και αντιλήψεις:

 Προσωνύμιο του Δία στην ελληνική μυθολογία, σύμφωνα με τον Ησύχιο από την Αλεξάνδρεια στο Μέγα Ετυμολογικόν. Εκδικητής των κακών πράξεων, ειδικά οικογενειακών εγκλημάτων. Ως προσωποποίηση κατάρας, συνδέεται και με τις Ερινύες. Η ονομασία χρησιμοποιείται ειδικά από τους τραγικούς συγγραφείς για να κατονομάσουν οποιαδήποτε θεότητα ή δαίμονα εκδικείται ανθρώπινα αδικήματα. Βωμός προς τιμήν του Διός Αλάστορα βρισκόταν έξω από τα τείχη της πόλης της Θάσου.
 Ήδη τον 4ο αιώνα π.Χ., ο όρος αλάστωρ είχε υποτιμηθεί και χρησιμοποιούνταν ως προσβολή.
 Πρίγκιπας της Πύλου και γιος του βασιλιά Νηλέα από τη Χλωρίδα. Ήταν αδελφός της Πηρούς, του Ταύρου, του Αστέριου, του Πυλάονα, του Δηίμαχου, του Ευρύβιου, του Ευαγόρα, του Ευρυμένη, του Επίλαου, του Φράσιου, του Νέστορα και του Περικλύμενου. Μαζί με τον πατέρα του και άλλα αδέρφια, εκτός από τον Νέστορα, σκοτώθηκε από τον Ηρακλή κατά τη διάρκεια της πολιορκίας της Πύλου. 
 Σύμμαχος του Σαρπηδόνα από τη Λυκία, που σκοτώθηκε από τον Οδυσσέα.
 Στρατιώτης από τον Πύλο, που πήρε μέρος στον Τρωικό Πόλεμο υπό τον βασιλιά Νέστορα. 
 Μαύρο άλογο του θεού Άδη, ένα από τα τέσσερα άλογα που έσερναν το άρμα του, όταν ανέβηκε από τον Κάτω Κόσμο για να πάρει την Περσεφόνη μαζί του. 
 Στη χριστιανική δαιμονολογία, θεωρούνταν δαιμονική οντότητα. Παρομοιαζόταν με τη Νέμεση. Η ονομασία "αλάστωρ" χρησιμοποιούνταν επίσης ως γενικευμένος όρος για κακά πνεύματα.
"Alastor", φανταστικός χαρακτήρας της online σειράς " Hazbin Hotel". Γνωστός ως "The Radio Demon" και "Al".

Παραπομπές

Πηγές 

 

Ελληνική μυθολογία